દિકરીતો આમ પણ કોમળ અને ઋજુ સ્વાભાવની હોય છે પરંતુ મારો તો દિકરો ૯ વર્ષનો છે પરંતુ આખો વખત લેપટોપ અને માઉસ સાથે કામ પડવાથી મને થયેલ ફ્રોજન શોલ્ડરની પીડાથી સતત જાણકાર એવો એ નાનકડો બહાર રમવા જતા વખતે અચુક બે – ચાર વાર ખભા પર માલીશ કરી કે દબાવી ને જ જાય છે. અને ખભો દબાવતી વખતે મને આરામ થયો કે નહી તે જોવા તેની ટચુકડી ગરદન ઝુકાવીને જ્યારે મારી સામે ટગર ટગર જુએ ત્યારે તો વહાલના સાતેય આસમાન તેની આંખ માથી વરસતા હોય છે. મા ના ગુણ તો ઘણા એ ઘણા ગાયા પરંતુ એક બાળક પોતાની નિર્દોષતાથી માતાને જે વહાલનો ખજાનો આપે છે તેની તુલના ક્યાય નથી.